**Câte ceva despre umbre**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am realizat cum este să te-ntâlnești c-o umbră,

să o săruți, s-o ții de mână, s-o-mbrățișezi…

eventual, s-o iei așa… cu totul pe-arătură,

atât timp cât în vrăjile-acesteia te-ncrezi.

Umbrele, am realizat că-s vesele sau triste,

că-s aspre ori, din contra, foarte delicate,

că sunt lașe-ori curajoase, simpluțe-ori complicate,

verticale ori dureros de înclinate…

Am realizat că nu e cu totul imposibil,

orice ai fi, să ți se potriveasc-o umbră,

chiar umbră-ntâmplător de-ai fi nu este improbabil

să te-asortezi cu cine știe care umbră.

Am realizat amarnic cum o umbră-ntr-o clipă

este-n stare a trânti cu tine de pământ

și fără de a se simți vreo secundă în culpă

să-ți transforme mai toate iluziile-n vânt.

Ce încă n-am realizat e când am realizat

că ajută, poate, să nu-ți pui bază-n umbre,

dar la câte-ai de la ele cu-adevărat de-nvățat,

parcă-i păcat să le suprimi cu "lumini" sumbre…